รูปภาพประกอบด้วย เชิงเทียน, การวาดเส้น

คำอธิบายที่สร้างโดยอัตโนมัติ

**ประกาศสำนักงานเขต…...........................................…..**

**เรื่อง มาตรการสงกรานต์ กทม. ปลอดภัย ปลอดเครื่องดื่มแอลกอฮอล์ ปี พ.ศ. 2567**

....................................................................

ด้วยกรุงเทพมหานครมีนโยบาย สงกรานต์ กทม. ปลอดภัย ปลอดเครื่องดื่มแอลกอฮอล์ ภายใต้แนวคิดการรณรงค์ **“ขับไม่ดื่ม ดื่มไม่ขับ”** โดยให้ทุกสำนักงานเขตและหน่วยงานที่เกี่ยวข้อง เข้มงวด กำกับ ดูแลสงกรานต์ในพื้นที่กรุงเทพมหานครให้มีความปลอดภัย โดยปลอดจากเครื่องดื่มแอลกอฮอล์ ดังนั้น สำนักงานเขต..................................จึงประกาศขอความร่วมมือ และประชาสัมพันธ์ให้ทราบ พร้อมทั้งบูรณาการร่วมกับหน่วยงานต่าง ๆ เช่น สถานีตำรวจนครบาลในพื้นที่ สรรพสามิตในพื้นที่ และสถาบันป้องกันควบคุมโรคเขตเมือง เป็นต้น เพื่อดำเนินการตามพระราชบัญญัติควบคุมเครื่องดื่มแอลกอฮอล์ พ.ศ. ๒๕๕๑ และกฎหมายอื่นที่เกี่ยวข้อง ดังนี้

**๑. ขอความร่วมมือ**

- ประชาชน นักท่องเที่ยว ผู้ประกอบการและร้านค้า ร่วมกิจกรรมสงกรานต์ตามประเพณีไทย ปลอดภัย ปลอดเครื่องดื่มแอลกอฮอล์ เพื่อดำรงไว้ซึ่งวัฒนธรรมและประเพณีที่ดีงามของไทย

- สื่อมวลชน ประชาสัมพันธ์กิจกรรมสงกรานต์ตามประเพณีไทย ปลอดภัย ปลอดเครื่องดื่มแอลกอฮอล์

**2**. **ห้าม** ขายเครื่องดื่มแอลกอฮอล์ในสถานที่ ดังนี้ (กฎหมายอ้างอิงแนบท้าย ข้อ 2)

- วัดหรือสถานที่สำหรับปฏิบัติพิธีกรรมทางศาสนา

- สถานบริการสาธารณสุขของรัฐ สถานพยาบาล ร้านขายยา หอพัก สถานศึกษา   
 สถานีบริการน้ำมันเชื้อเพลิง หรือร้านค้าในสถานีบริการน้ำมันเชื้อเพลิง

- สวนสาธารณะของทางราชการ รัฐวิสาหกิจ หน่วยงานอื่นของรัฐที่จัดไว้เพื่อการพักผ่อน

ของประชาชนโดยทั่วไป

- บริเวณสถานีรถไฟหรือในขบวนรถที่อยู่บนทางรถไฟ

- บริเวณท่าเรือโดยสารสาธารณะ หรือบนเรือโดยสารสาธารณะประจำทาง/สถานีขนส่ง/และบนทางตามกฎหมายว่าด้วยการจราจรทางบก ประกอบด้วย ทางเดินรถ ชองเดินรถ ชองเดินรถประจําทาง ไหลทาง ทางเท้า ทางขาม ทางรวม ทางแยก ทางลาด ทางโคง สะพาน และลานที่ประชาชนใชในการจราจร และทางสวนบุคคลที่เจาของยินยอมใหประชาชนในการจราจร

- สถานที่ราชการ รัฐวิสาหกิจ และหน่วยงานอื่นของรัฐ พื้นที่ที่อยู่ในกำกับดูแลและใช้ประโยชน์ของราชการ รัฐวิสาหกิจ หรือหน่วยงานอื่นของรัฐ ยกเว้นที่จัดไว้เป็นร้านค้าหรือสโมสรในพื้นที่ประกอบกิจการโรงงาน

**3. ห้าม** ขายเครื่องดื่มแอลกอฮอล์ในเวลาอื่น ขายได้เฉพาะเวลา 11.00 - 14.00 น. และเวลา 17.00 - 24.00 น. ยกเว้น สถานบริการสามารถขายเครื่องดื่มแอลกอฮอล์ได้ตามกำหนดเวลา เปิด-ปิดของสถานบริการ ว่าด้วยตามกฎหมายสถานบริการ (กฎหมายอ้างอิงแนบท้าย ข้อ 3)

**4.** **ห้าม** ขายเครื่องดื่มแอลกอฮอล์แก่บุคคลที่มีอายุต่ำกว่า 20 ปีบริบูรณ์ และบุคคลที่มีอาการ มึนเมาจนครองสติไม่ได้ (กฎหมายอ้างอิงแนบท้าย ข้อ 4)

**5. ห้าม** ขายเครื่องดื่มแอลกอฮอล์โดยวิธีการ ดังนี้ (กฎหมายอ้างอิงแนบท้าย ข้อ 5)

- ใช้เครื่องขายอัตโนมัติ ช่องทางอิเล็กทรอนิกส์ การเร่ขาย การลดราคาเพื่อประโยชน์ในการส่งเสริมการขาย ให้หรือเสนอให้สิทธิในการเข้าชมการแข่งขัน การแสดง การให้บริการ การชิงโชค การชิงรางวัล หรือสิทธิประโยชน์อื่นใดเป็นการตอบแทนแก่ผู้ซื้อเครื่องดื่มแอลกอฮอล์ หรือแก่ผู้นำหีบห่อหรือสลากหรือสิ่งอื่นใดเกี่ยวกับเครื่องดื่มแอลกอฮอล์ หรือแลกซื้อ การแจก แถม ให้หรือแลกเปลี่ยนกับเครื่องดื่มแอลกอฮอล์ หรือกับสินค้าอื่น หรือการให้บริการอย่างอื่นแล้วแต่กรณี หรือแจกจ่ายเครื่องดื่มแอลกอฮอล์

ในลักษณะเป็นตัวอย่างของเครื่องดื่มแอลกอฮอล์ หรือเป็นการจูงใจสาธารณชนให้บริโภคเครื่องดื่มแอลกอฮอล์ รวมถึงการกำหนดเงื่อนไขการขายในลักษณะที่เป็นการบังคับซื้อเครื่องดื่มแอลกอฮอล์โดยทางตรงหรือทางอ้อม และห้ามขายเครื่องดื่มแอลกอฮอล์โดยวิธีการหรือในลักษณะการขายทางอิเล็กทรอนิกส์

**6. ห้าม** บริโภคเครื่องดื่มแอลกอฮอล์ในบริเวณ ดังต่อไปนี้ (กฎหมายอ้างอิงแนบท้าย ข้อ 6)

- สถานีขนส่ง

- บนทางในขณะขับขี่ หรือในขณะโดยสารอยู่ในรถ ในขณะอยู่บนรถ หรือท้ายกระบะ

- วัด หรือสถานที่สำหรับปฏิบัติพิธีกรรมทางศาสนา

- สถานบริการสาธารณสุขของรัฐ สถานพยาบาล ร้านขายยา

- สถานีบริการน้ำมันเชื้อเพลิง หรือร้านค้าในสถานีบริการน้ำมันเชื้อเพลิง - สวนสาธารณะของทางราชการ รัฐวิสาหกิจ หน่วยงานอื่นของรัฐ ที่จัดไว้เพื่อการพักผ่อน

ของประชาชนโดยทั่วไป

- บริเวณสถานีรถไฟ หรือในขบวนรถที่อยู่บนทางรถไฟ

- บริเวณท่าเรือโดยสารสาธารณะ หรือบนเรือโดยสารสาธารณะประจำทาง - สถานศึกษา

- สถานที่ราชการ รัฐวิสาหกิจ หรือหน่วยงานอื่นของรัฐ รวมถึงพื้นที่ที่อยู่ในกำกับดูแล

และใช้ประโยชน์ของราชการ

**7. ห้าม** โฆษณาเครื่องดื่มแอลกอฮอล์ หรือแสดงชื่อ หรือเครื่องหมายของเครื่องดื่มแอลกอฮอล์ อันเป็นการอวดอ้างสรรพคุณ หรือชักจูงให้ผู้อื่นดื่มโดยตรงหรือโดยอ้อม รวมถึงการจัดกิจกรรมสื่อสารการตลาด เช่น ลานเบียร์ และคอนเสิร์ต เป็นต้น (กฎหมายอ้างอิงแนบท้าย ข้อ 7)

**8. ห้าม** ขับขี่รถในขณะเมาสุรา (กฎหมายอ้างอิงแนบท้าย ข้อ 8)

**9. ห้าม** เสพสุรา หรือของมึนเมาอย่างอื่นจนเป็นเหตุให้ตนเมาประพฤติวุ่นวาย หรือครองสติไม่ได้ขณะอยู่ในถนนสาธารณะ หรือสาธารณสถาน (กฎหมายอ้างอิงแนบท้าย ข้อ 9)

**10. ห้าม** โป๊เปลือยในที่สาธารณะ เนื่องจากเป็นการกระทำอันควรขายหน้าต่อธารกำนัล(กฎหมายอ้างอิงแนบท้าย ข้อ 10)

**11. ห้าม** บรรทุกโดยสารท้ายรถกระบะเกินจำนวนตามที่ผู้บัญชาการตำรวจแห่งชาติกำหนด และการโดยสารนั้นต้องไม่มีการยืนหรือนั่งในลักษณะที่เป็นการเสี่ยงภัย เพื่อเล่นน้ำสงกรานต์ในลักษณะที่ก่อให้เกิดอันตรายข้อ (กฎหมายอ้างอิงแนบท้าย ข้อ 11)

**12. ห้าม** เปิดเครื่องเสียงดังรบกวน จนก่อให้เกิดเหตุเดือดร้อนรำคาญ (กฎหมายอ้างอิงแนบท้าย ข้อ 12)

**13. งด** เล่นแป้ง เพื่อเป็นการป้องกันการกระทำอนาจาร (กฎหมายอ้างอิงแนบท้าย ข้อ 13)

**14. งด** เล่นปืนฉีดน้ำแรงดันสูง เพื่อเป็นการป้องกันอันตราย การบาดเจ็บและอุบัติเหตุในการเล่นน้ำสงกรานต์(กฎหมายอ้างอิงแนบท้าย ข้อ 14)

ทั้งนี้ เพื่อเป็นการสืบสานประเพณีไทย สร้างความปลอดภัยแก่ประชาชน และนักท่องเที่ยว สำนักงานเขต..........................................จึงขอความร่วมมือให้ปฏิบัติตามคำแนะนำของเจ้าหน้าที่ที่ดูแล  
ความปลอดภัย

จึงประกาศมาเพื่อทราบ

ประกาศ ณ วันที่............................................

**กฎหมายอ้างอิง ประกาศสำนักงานเขต......................**

**เรื่อง มาตรการสงกรานต์ กทม. ปลอดภัย ปลอดเครื่องดื่มแอลกอฮอล์** **ปี พ.ศ. 2567**

**---------------------------------------**

**ข้อ (2)** พระราชบัญญัติควบคุมเครื่องดื่มแอลกอฮอล์ พ.ศ. 2551 มาตรา 27 ผู้ฝ่าฝืนมีโทษจำคุก ไม่เกิน 6 เดือน หรือปรับไม่เกิน 10,000 บาท หรือทั้งจำทั้งปรับ

**ข้อ (3)** ประกาศสำนักนายกรัฐมนตรี เรื่อง กำหนดเวลาห้ามขายเครื่องดื่มแอลกอฮอล์ พ.ศ.2558 ลงวันที่ 6 มกราคม 2558 ผู้ฝ่าฝืนมีโทษจำคุกไม่เกิน 6 เดือน หรือปรับไม่เกิน 10,000 บาท หรือทั้งจำทั้งปรับ

**ข้อ (4)** พระราชบัญญัติควบคุมเครื่องดื่มแอลกอฮอล์ พ.ศ. 2551 มาตรา 29 ผู้ฝ่าฝืนมีโทษจำคุก ไม่เกิน 1 ปี หรือปรับไม่เกิน 20,000 บาท หรือทั้งจำทั้งปรับ

**ข้อ (5)** พระราชบัญญัติควบคุมเครื่องดื่มแอลกอฮอล์ พ.ศ. 2551 มาตรา 30 (1) ขายเครื่องดื่มแอลกอฮอล์ โดยใช้เครื่องขายอัตโนมัติ ผู้ฝ่าฝืนมีโทษจำคุกไม่เกิน 1 ปี หรือปรับไม่เกิน 20,000 บาท หรือทั้งจำทั้งปรับ มาตรา 30 (2) - (6) ผู้ฝ่าฝืนมีโทษจำคุกไม่เกิน 6 เดือน หรือปรับไม่เกิน 10,000 บาท หรือทั้งจำทั้งปรับ

**ข้อ (6)** พระราชบัญญัติควบคุมเครื่องดื่มแอลกอฮอล์ พ.ศ. 2551 มาตรา 31 (1) - (7) ผู้ฝ่าฝืน มีโทษจำคุกไม่เกิน 6 เดือน หรือปรับไม่เกิน 10,000 บาท หรือทั้งจำทั้งปรับ

**ข้อ (7)** พระราชบัญญัติควบคุมเครื่องดื่มแอลกอฮอล์ พ.ศ. 2551 มาตรา 32 ผู้ฝ่าฝืนมีโทษจำคุก ไม่เกิน 1 ปี หรือปรับไม่เกิน 500,000 บาท หรือทั้งจำทั้งปรับ ผู้ฝ่าฝืนยังมีโทษปรับอีกวันละ 50,000 บาท ตลอดเวลาที่ยังฝ่าฝืนหรือจนกว่าจะปฏิบัติได้ถูกต้อง

เว้นแต่เป็นการกระทำตามาตรา 32 วรรคสอง การโฆษณาหรือประชาสัมพันธ์ใด ๆ โดยผู้ผลิตเครื่องดื่มแอลกอฮอล์ทุกประเภทให้กระทำได้โดยเฉพาะการให้ข้อมูลข่าวสาร และความรู้เชิงสร้างสรรค์สังคม โดยไม่มีการปรากฏภาพของสินค้าหรือบรรจุภัณฑ์ของเครื่องดื่มแอลกอฮอล์นั้น เว้นแต่เป็นการปรากฎของภาพสัญลักษณ์ของเครื่องดื่มแอลกอฮอล์ หรือสัญลักษณ์ของบริษัทผู้ผลิตเครื่องดื่มแอลกอฮอล์นั้นเท่านั้น ทั้งนี้ตามที่กำหนดในกฎกระทรวง

**ข้อ (8)** พระราชบัญญัติจราจรทางบก พ.ศ. ๒๕๒๒ มาตรา 43 (2) แก้ไขเพิ่มเติม (ฉบับที่ 13) พ.ศ. 2565 ผู้ฝ่าฝืนต้องระวางโทษจำคุกไม่เกิน 1 ปี หรือปรับตั้งแต่ 5,000 บาทถึง 20,000 บาท หรือทั้งจำทั้งปรับ และให้ศาลสั่งพักใช้ใบอนุญาตขับขี่ ของผู้นั้นมีกำหนดไม่น้อยกว่า 6 เดือน หรือเพิกถอนใบอนุญาตขับขี่

ถ้าการกระทำความผิดตามวรรคหนึ่งเป็นเหตุให้ผู้อื่นได้รับอันตรายแก่กายหรือจิตใจ ผู้กระทำต้องระวางโทษจำคุกตั้งแต่ 1 ปีถึง 5 ปี และปรับตั้งแต่ 20,000 บาทถึง 100,000 บาท และให้ศาลสั่งพักใช้ใบอนุญาตขับขี่ของผู้นั้น มีกำหนดไม่น้อยกว่า 1 ปี หรือเพิกถอนใบอนุญาตขับขี่

ถ้าการกระทำความผิดตามวรรคหนึ่งเป็นเหตุให้ผู้อื่นได้รับอันตรายสาหัส ผู้กระทำต้องระวางโทษจำคุกตั้งแต่ 2 ปี ถึง 6 ปี และปรับตั้งแต่ 40,000 บาทถึง 120,000 บาท และให้ศาลสั่งพักใช้ใบอนุญาตขับขี่ของผู้นั้นมีกำหนด ไม่น้อยกว่า 2 ปี หรือเพิกถอนใบอนุญาตขับขี่

ถ้าการกระทำความผิดตามวรรคหนึ่งเป็นเหตุให้ผู้อื่นถึงแก่ความตาย ผู้กระทำต้องระวางโทษจำคุกตั้งแต่ 3 ปีถึง 10 ปี และปรับตั้งแต่ 60,000 บาทถึง 200,000 บาท และให้ศาลสั่งเพิกถอนใบอนุญาตขับขี่

**ข้อ (9)** ประมวลกฎหมายอาญา มาตรา 378 ผู้ฝ่าฝืนมีโทษปรับไม่เกิน 500 บาท

**ข้อ (10)** ประมวลกฎหมายอาญา มาตรา ๓๘๘ อัตราโทษแก้ไขเพิ่มเติมโดยมาตรา 6 แห่งพระราชบัญญัติแก้ไขเพิ่มเติมประมวลกฎหมายอาญา (ฉบับที่ 22) พ.ศ. 2558 ผู้ใดกระทำการอันควรขายหน้าต่อหน้าธารกำนัล โดยเปลือย หรือเปิดเผยร่างกาย หรือกระทำการลามกอย่างอื่น ต้องระวังโทษปรับไม่เกินห้าพันบาท

**ข้อ (11)** พ.ร.บ.จราจรทางบก พ.ศ. 2522 แก้ไขเพิ่มเติม (ฉบับที่ 13) พ.ศ. 2565 มาตรา 20 ผู้ใดฝ่าฝืนมีโทษปรับไม่เกิน 2,000 บาท

**ข้อ (12)** พระราชบัญญัติการสาธารณสุข พ.ศ. 2535 มาตรา 25 (4) การกระทำใดๆ อันเป็นเหตุให้เกิด กลิ่น แสง รังสี เสียง ความร้อน สิ่งมีพิษ ความสั่นสะเทือน ฝุ่น ละออง เขม่า เถ้า หรือกรณีอื่นใด จนเป็นเหตุให้เสื่อมหรืออาจเป็นอันตรายต่อสุขภาพ ผู้ใดไม่ปฏิบัติตามคำสั่งของเจ้าพนักงานท้องถิ่นตามมาตรา 27 และมาตรา 28 โดยไม่มีเหตุ หรือข้อแก้ตัวอันสมควร หรือขัดขวางการปฏิบัติหน้าที่ของเจ้าพนักงานท้องถิ่น ต้องระวางโทษจำคุกไม่เกิน 3 เดือนหรือปรับไม่เกิน 25,000 บาท หรือทั้งจำทั้งปรับ

**ข้อ (13)** ประมวลกฎหมายอาญา มาตรา 278 ผู้ใดกระทำอนาจารแก่บุคคลอายุกว่าสิบห้าปีโดย   
ขู่เข็ญด้วยประการใด ๆ โดยใช้กำลังประทุษร้าย โดยบุคคลนั้นอยู่ในภาวะที่ไม่สามารถขัดขืนได้ หรือโดยทำให้บุคคลนั้นเข้าใจผิดว่า ตนเป็นบุคคลอื่น ต้องระวางโทษจำคุกไม่เกินสิบปี หรือปรับไม่เกิน สองหมื่นบาท หรือ ทั้งจำทั้งปรับ และตามมาตรา 279 ผู้ใดกระทำอนาจารแก่เด็กอายุยังไม่เกินสิบห้าปี โดยเด็กนั้นจะยินยอมหรือไม่ก็ตาม ต้องระวางโทษจำคุกไม่เกินสิบปี หรือปรับไม่เกินสองแสนบาท หรือทั้งจำทั้งปรับ

**ข้อ (14)** ตามคำสั่งคณะกรรมการคุ้มครองผู้บริโภค ที่1/2546 เรื่อง ห้ามขายสินค้าเครื่องเล่นฉีดน้ำที่มีลักษณะเป็นกระบอกสูบและใช้แรงอัดกระแทกน้ำในกระบอกสูบโดยตรง โดยมีโทษจำคุกไม่เกิน 6 เดือน หรือปรับไม่เกิน 50,000 บาท หรือทั้งจำทั้งปรับ ส่วนผู้ผลิตเพื่อขาย หรือเป็นผู้สั่ง หรือนำเข้ามาในราชอาณาจักรเพื่อจำหน่าย จะมีโทษจำคุกไม่เกิน 5 ปี หรือปรับไม่เกิน 500,000 บาท หรือทั้งจำทั้งปรับเช่นกัน